cyanic-selkie/wikianc huggingface dataset:
ไคโอะ ฟีลีปี กอนซัลเวซ
สโมสรอาชีพ
สโมสรแรกของเขาคือ Campeonato Paranaense เขาลงเล่นนัดแรกในชัยชนะเหนือ Iraty 2-1 เมื่อวันที่ 21 มกราคม ค.ศ. 2007 ต่อมาวันที่ 4 มิถุนายน ค.ศ. 2013 ไคโอะย้ายไป Al Wasl ในยูเออีโปร-ลีก ก่อนที่จะย้ายไปสโมสรฟุตบอลโยโกฮามะที่ประเทศญี่ปุ่น และในปี ค.ศ. 2015 ไคโอะย้ายไปร่วมทีมซูว็อนซัมซุงบลูวิงส์ในเคลีกคลาสสิก
ชลิต พุกผาสุข
ประวัติ
พลอากาศเอกชลิต พุกผาสุข เกิดเมื่อวันที่ 5 เมษายน พ.ศ. 2491 ในครอบครัวทหาร สำเร็จการศึกษาจากโรงเรียนโยธินบูรณะ ปีการศึกษา 2505 เลขประจำตัว 4970 โรงเรียนเตรียมทหาร รุ่นที่ 6 โรงเรียนนายเรืออากาศนวมินทกษัตริยาธิราช รุ่นที่ 13 โรงเรียนนายทหารชั้นผู้บังคับฝูง รุ่นที่ 40 โรงเรียนเสนาธิการทหารอากาศ รุ่นที่ 27 วิทยาลัยการทัพอากาศ รุ่นที่ 25 วิทยาลัยป้องกันราชอาณาจักร รุ่นที่ 41 ผ่านหลักสูตรครูการบินไอพ่น (PILOT INSTRUCTOR T - 38) โดยทุน IMETP ที่ซานอันโตนิโอ รัฐเท็กซัส สหรัฐอเมริกา
เอเอฟซีแชมเปียนส์ลีก ฤดูกาล 2011
รอบแบ่งกลุ่ม
ในรอบแบ่งกลุ่มจะทำการแข่งขันในระบบพบกันหมดแบบเหย้า-เยือน ทีมที่ชนะจะได้ 3 คะแแนน, ถ้าเสมอกันจะได้ 1 คะแนน และทีมที่แพ้จะได้ 0 คะแนนทีมที่มีคะแนนเป็นอันดับหนึ่งและสองของแต่ละกลุ่มจะได้ผ่านเข้าสู่รอบต่อไป
รอบก่อนรองชนะเลิศ
ตั้งแต่รอบนี้และรอบรองชนะเลิศจะใช้ระบบเหย้า-เยือน ทำการจับสลากประกบคู่ในวันที่ 7 มิถุนายน พ.ศ. 2554
รอบรองชนะเลิศ
รวมผล 2 นัด ชอนบุก ฮุนได เข้ารอบด้วยประตูรวม 5 - 3
ชลิต พุกผาสุข
เกียรติประวัติ
ได้รับโปรดเกล้าฯให้ดำรงตำแหน่งองคมนตรีเมื่อวันที่ 18 พฤษภาคม พ.ศ. 2554
จังหวัดทากาโอะ
จังหวัดทากาโอะ ( (Takao-shū)) เป็นหนึ่งในเขตการปกครองของไต้หวันในช่วงที่อยู่ภายใต้การปกครองของจักรวรรดิญี่ปุ่น จังหวัดทากาโอะประกอบด้วยนครเกาสฺยงและเทศมณฑลผิงตงในปัจจุบัน
พุฒ ล้อเหล็ก
ประวัติ
พ.ศ. 2511 ได้รับคำชื่นชมว่า เป็นนักมวยที่มีหมัดหนัก สไตล์การชกบนเวทีพริ้วไหว ลีลาแม่ไม้มวยไทยงดงาม ขึ้นชกมวยไทยที่เวทีลุมพินีครั้งแรกเมื่อ พ.ศ. 2512 ชนะคะแนน ศิริณรงค์ ศักดิ์ธานินทร์ และต่อมาได้ครองแชมป์มวยไทยรุ่นจูเนียร์เฟเธอร์เวทของเวทีลุมพินิเป็นเส้นแรก ชนะสามย่าน สิงห์ศรทอง จน พ.ศ. 2514 เริ่มโด่งดังเป็นขุนพลเอกของ "ครูเฒ่า" (ชนะ ทรัพย์แก้ว) สถิติการชกในปีนี้ คือ ชก 9 ครั้ง ชนะ 8 แพ้ 1 (แพ้ "วิชาญน้อย พรทวี")
หลังจากเวทีลุมพินีประกาศคืนตำแหน่งโปรโมเตอร์ให้ชนะ มวยคู่ดังกล่าวเลื่อนการชกมาแล้วถึง 2 ครั้ง จนกระทั่งได้ชกกันจริงๆ ในวันที่ 19 มิถุนายน พ.ศ. 2518 ผลการชก พุฒเป็นฝายชนะ
ไสว พัฒโน
ไสว พัฒโน (1 ตุลาคม พ.ศ. 2477 – 8 พฤศจิกายน พ.ศ. 2561) อดีตรองประธานสภาผู้แทนราษฎรไทย อดีตรัฐมนตรีว่าการกระทรวงยุติธรรม อดีตรัฐมนตรีช่วยว่าการกระทรวงมหาดไทย กับ กระทรวงคมนาคม และเป็นอดีตสมาชิกสภาผู้แทนราษฎรจังหวัดสงขลา 8 สมัย
ประวัติ
ไสว พัฒโน เกิดเมื่อวันที่ 1 ตุลาคม พ.ศ. 2477 เป็นบุตรคนที่ 4 ของปลื้ม กับกนกวรรรณ พัฒโน (สกุลเดิม สุดสุข) มีพี่น้อง 5 คน สำเร็จการศึกษาจากโรงเรียนมหาวชิราวุธ จังหวัดสงขลา,โรงเรียนเซนต์คาเบรียล และโรงเรียนราชินี แล้วจบจากปริญญาตรี นิติศาสตรบัณฑิต มหาวิทยาลัยธรรมศาสตร์ สมรสกับละเอียด พัฒโน (สกุลเดิม ทองเลิศ) มีบุตรชาย คือ ไพร พัฒโน นายกเทศมนตรีเทศบาลนครหาดใหญ่
งานการเมือง
อดีตประกอบอาชีพทนายความ และเคยเป็นสมาชิกสภาจังหวัด 2 สมัย ก่อนที่จะได้รับการชักชวนโดย หม่อมราชวงศ์เสนีย์ ปราโมช ให้มาลงรับสมัครเลือกตั้งสมาชิกสภาผู้แทนราษฎรจังหวัดสงขลา และได้รับเลือกตั้งเป็นครั้งแรก ใน พ.ศ. 2518 แต่ในครั้งต่อมา (พ.ศ. 2519) ไม่ได้ลงสมัครรับเลือกตั้ง และกลับมาได้รับเลือกตั้งอีกครั้งใน พ.ศ. 2522 และได้รับเลือกเรื่อยมา จนถึง พ.ศ. 2538 ก่อนที่จะวางมือทางการเมือง เนื่องจากปัญหาสุขภาพ
คาราไม
การแบ่งเขตการปกครอง
คาราไมแบ่งการปกครองออกเป็น 4 เขต ได้แก่
แมร์แซนทวิสเตอร์
รายละเอียดของขั้นตอนวิธี
ขั้นตอนวิธีแมร์แซน ทวิสเตอร์นั้นคือวิธีชิฟท์รีจิสเตอร์ป้อนกลับแบบทั่วไป (Generalised feedback shift register) ซึ่งผ่านการดัดแปลง (twisted GFSR หรือ TGFSR) ของรูปแบบปกติตรรกยะ (rational normal form) (TGFSR(R)) ที่มีสถานะการสะท้อนและลดลงของบิต (state bit reflection and tempering) ซึ่งมีลักษณะพิเศษดังต่อไปนี้
y := x ⊕ (x >> u)
โดย << และ >> เป็นการชิฟท์ซ้ายแบบ bitwise และชิฟท์ขวาแบบ bitwise ตามลำดับ และ & เป็นการดำเนินการ bitwise and การแปลงในบรรทัดแรกและบรรทัดสุดท้ายถูกเพิ่มมาเพื่อเพิ่มประสิทธิภาพของการกระจายที่มีความถี่ในการเกิดเท่ากัน (Equidistribution) ในบิตล่าง ซึ่งเป็นคุณลักษณะของ TGFSR มีความจำเป็นในการที่จะไปให้ถึงขีดจำกัดบนของการกระจายที่มีความถี่ในการเกิดเท่ากัน สำหรับบิตบน
รหัสเทียม
// สร้างอาเรย์ขนาด 624 ช่องสำหรับเก็บสถานะของตัวสร้าง int[0..623] MT int index = 0 // กำหนดค่าเริ่มต้นของตัวสร้างจากค่าของ seed function initialize_generator(int seed) { MT[0] := seed for i from 1 to 623 { //วงวนที่เริ่มตั้งแต่ช่องที่ 1 ของอาเรย์จนถึงช่องสุดท้าย MT[i] := 32 บิตสุดท้ายของ (1812433253 * (MT[i-1] xor (ชิฟท์ขวา MT[i-1] ไป 30 บิต)) + i) // 0x6c078965 } } // นำตัวเลขเชิงสุ่มเทียมแบบลดลำดับที่ขึ้นกับค่าดัชนี th ที่ได้ไปใช้ // เรียกใช้ฟังก์ชัน generate_numbers สำหรับเลขทุกๆ 624 จำนวน function extract_number { if index == 0 { generate_numbers }    int y := MT[index] y := y xor (ชิฟท์ขวา y ไป 11 บิต) y := y xor (ชิฟท์ซ้าย y ไป 7 บิต แล้ว and กับ 2636928640) // 0x9d2c5680 y := y xor (ชิฟท์ซ้าย y ไป 15 บิต แล้ว and กับ 4022730752) // 0xefc60000 y := y xor (ชิฟท์ขวา y ไป 18 บิต) index := (index + 1) mod 624 return y } // สร้างอาเรย์สำหรับเก็บเลขที่ไม่ได้ลดลำดับลงขนาด 624 ช่อง function generate_numbers { for i from 0 to 623 { int y := บิตที่ 32 ของ (MT[i]) + 31 บิตสุดท้ายของ (MT[(i+1) mod 624]) MT[i] := MT[(i + 397) mod 624] xor (ชิฟท์ขวา y ไป 1 บิต) if (y mod 2) != 0 { // y เป็นเลขคี่ MT[i] := MT[i] xor (2567483615) // 0x9908b0df }    } }
SFMT
SFMT หรือ แมร์แซน ทวิสเตอร์แบบเร็วที่เน้นกับการใช้ใน SIMD (Single instruction, multiple data : หนึ่งคำสั่งต่อหลายข้อมูล) เป็นแมร์แซน ทวิสเตอร์อีกรูปแบบหนึ่งที่ถูกออกแบบมาเมื่อปี 2006 เพื่อให้สามารถทำงานได้รวดเร็วเมื่อรันบน SIMD ขนาด 128 บิต โดยมีคุณสมบัติดังนี้
ยูรากูโจ
ชื่อของย่านยูรากูโจมีมาตั้งแต่ยุคเมจิ โดยได้ชื่อจากการเปลี่ยนการออกเสียงคำว่า อูรากูไซ
ข้าวอบหม้อดิน
ส่วนผสม
ส่วนผสมหลัก ได้แก่ ข้าว, เนื้อสัตว์อย่างเนื้อไก่หรือเนื้อสุกสำเร็จ (เช่น เนื้อเป็ดย่าง, กุนเชียงหั่นเป็นแว่น ๆ) และผัก อาจเติมส่วนผสมอื่น เช่น เห็ดหอม, แปะก๊วย, เผือก และเครื่องปรุงรส เช่น ซอสถั่วเหลือง, ซอสหอยนางรม, เกลือ และพริกไทย
สกิดมอร์, โอวิงส์ และเมอร์ริล
นอกจากนี้ยังได้รับความไว้วางใจในการออกแบบอาคารที่สำคัญอย่าง วันเวิลด์เทรดเซ็นเตอร์, แมริออทเวิลด์เทรดเซ็นเตอร์ (ทรีเวิลด์เทรดเซ็นเตอร์ อาคารชุดแรก), เซเว่นเวิลด์เทรดเซ็นเตอร์, จินเม่าทาวเวอร์, สำนักงานใหญ่นาโต้, อาคารผู้โดยสาร 4 ท่าอากาศยานนานาชาติจอห์น เอฟ. เคนเนดี
เพจทู
อีพีชุดนี้ประกอบด้วยเพลงทั้งหมด 7 เพลง ซึ่งรวมแนวเพลงต่างๆ รวมทั้ง แดนซ์ป็อป และฮิปฮอป เข้าด้วยกัน ทำให้ อีพี ประสบความสำเร็จในเชิงพาณิชย์อย่างมากสำหรับวงโดยขายได้กว่า 150,000 ก็อปปี้ภายในเดือนกันยายน 2016 ซึ่งสร้างสถิติสูงสุดสำหรับยอดขายในสัปดาห์แรกของอัลบั้มเกิร์ลกรุ๊ปเกาหลีทั้งหมดที่ออกในปี 2016 จนกระทั่งแซงหน้า อีพีชุดทไวซ์โคสเตอร์: เลนวัน ที่ประสบความสำเร็จของวง ซึ่งออกวางจำหน่ายในอีกหกเดือนต่อมา
เบื้องหลังและการวางจำหน่าย
เมื่อวันที่ 18 เมษายน ทางวงได้ปล่อยทีเซอร์มิวสิควิดีโอตัวแรกสำหรับเพลง "เชียร์อัป" ซึ่งได้รับการจัดอันดับเป็นอันดับแรกในเสิร์ชเอนจินเกาหลีแบบเรียลไทม์ พวกเขายังอัปโหลดภาพทีเซอร์กลุ่มในวันเดียวกัน เมื่อวันที่ 19 เมษายน มิวสิควิดีโอทีเซอร์คลิปที่สองซึ่งมีนาย็อน โมโมะ และดาฮย็อน ถูกอัปโหลด ภาพทีเซอร์เดี่ยวสองชุดที่มีสมาชิกสามคนถูกปล่อยออกมาในวันนั้นด้วย   เมื่อวันที่ 20 เมษายน คลิปทีเซอร์มิวสิกวิดีโอที่สามที่มีจองย็อน จีฮโย และมินะ ถูกปล่อยออกมาพร้อมกับภาพทีเซอร์ทั้งสองชุดของแต่ละคน   คลิปทีเซอร์มิวสิควิดีโอที่สี่ซึ่งมี ซานะ, แชย็อง และ จื่อ-ยฺหวี ถูกอัปโหลดเมื่อวันที่ 21 เมษายน พร้อมกับรูปถ่ายทีเซอร์ทั้งสองชุด   เมื่อวันที่ 22 เมษายน ทางกลุ่มได้ปล่อยคลิปทีเซอร์มิวสิกวิดีโอที่มีสมาชิกทั้งหมด และเปิดเผยตัวอย่างเสียงของเพลงไตเติ้ล วันรุ่งขึ้น พวกเขาได้ปล่อยทีเซอร์มิวสิกวิดีโออีกครั้งซึ่งเผยให้เห็นส่วนหนึ่งของท่าเต้นสำหรับเพลง "เชียร์อัป" และได้ปล่อยภาพทีเซอร์กลุ่มเพิ่มเติม  เมื่อวันที่ 24 เมษายน ทไวซ์ได้ออกอัลบั้มไฮไลท์เมดเลย์ที่มีตัวอย่างเสียงสำหรับแทร็กทั้งหมดจาก อีพี พวกเขา และยังปล่อยภาพปกออนไลน์สำหรับอัลบั้มในวันเดียวกัน
อีพีชุด เพจทู และเพลงไตเติ้ล "เชียร์อัป" ได้รับการปล่อยตัวอย่างเป็นทางการเมื่อวันที่ 25 เมษายนบนพอร์ทัลเพลงเกาหลีต่างๆ
วิลเลียม โรวัน แฮมิลตัน
ประวัติ
อาชีพในทางวิทยาศาสตร์ของวิลเลียม โรวัน แฮมิลตัน ที่รวมไปด้วยการศึกษาในเรื่อง เลนส์ กระจก การมองเห็น กลศาสตร์ดั่งเดิม, การประยุกต์ของวิธีการแบบไดนามิกในระบบแสง, การประยุกต์ใช้วิธีการควอนเทอเนียนและเวกเตอร์สำหรับปัญหาในกลศาสตร์และเรขาคณิต, การพัฒนาทางทฤษฎีของการแปรผันทางพีชคณิตของฟังก์ชันคู่ (ซึ่งก็คือจำนวนเชิงซ้อนที่เป็นคู่อันดับของจำนวนจริงที่ถูกสร้างขึ้น), การแก้ปัญหาของสมการพหุนามทั่วๆไป, การวิเคราะห์ฟังชันผันผวน (มาจากแนวคิดของการวิเคราะห์ฟูเรีย, Fourier analysis), การดำเนินการเชิงเส้นบนคอวนเทอเนียนและการพิสูจน์ผลเฉลยสำหรับตัวดำเนินการเชิงเส้นบนพื้นที่ของควอนเทอเนียน (เป็นพื้นที่แบบทั่วๆไปที่รู้จักกันในชื่อของ Cayley–Hamilton theorem)
ชนชาติปกครอง
ความเชื่อนี้นำมาซึ่งการใช้มาตรการทางสุพันธุศาสตร์ (Eugenics) เพื่อรักษาไว้ซึ่งความบริสุทธิ์ของสายเลือดอารยัน มีการตั้งศาลอนามัยวงศ์ตระกูล (Erbgesundheitsgericht) ซึ่งมีอำนาจตัดสินว่าบุคคลคนใดควรจะถูกทำหมันหรือไม่
ค่ำแล้ว
มีเรื่องเล่าว่า ครั้งหนึ่งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร อุ้ม สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีไว้ในอ้อมพระกรข้างหนึ่ง อีกข้างหนึ่งทรงอิเลคโทนเพลงพระราชนิพนธ์ Lullaby แล้วสมเด็จพระเจ้าลูกเธอพระองค์น้อยก็หลับไป
สหภาพประชาธิปไตยปาเลสไตน์
การมีส่วนร่วมในการเลือกตั้ง
สหภาพประชาธิปไตยปาเลสไตน์มีสมาชิก 21 คนในสภาแห่งชาติปาเลสไตน์ซึ่งเป็นรัฐสภาพลัดถิ่นของปาเลสไตน์ พวกเขาถูกเลือกในฐานะที่แยกตัวออกจากแนวร่วมประชาธิปไตยเพื่อการปลดปล่อยปาเลสไตน์ หรือเป็นส่วนหนึ่งขององค์กรปลดปล่อยปาเลสไตน์ในการเลือกตั้ง พ.ศ. 2531 จากนั้น ไม่ได้รับเลือกตั้งอีก
คัณฑวยูหสูตร
28. อนันยะคามี (เจิ้งชวี่ ผูซ่า - 正趣菩萨) พระโพธิสัตว์ มีเพศเป็นบุรุษ เคลียรี เรียกเป็นนักแรมทางสัญจร
39. สุเตโชมัณฑลระติศรี (เมี่ยวเต๋อหยวนม่านเซิน - 妙德圆满神) เทพี สถิต ณ ลุมพินีวัน (ลุมพินีวันเทวตา)
46. มุกตาสาร (เจียนกู้เจี๋ยทัวจ่างเจ่อ - 坚固解脱长者)  บุรุษผู้เป็นช่างทอง (หิรัณยกะ) ชาวภารุกัจฉะนคร
ฟอสฟอรัส
ฟอสฟอรัสอยู่ในกลุ่มไนโตรเจน มีวาเลนซ์ได้มาก ปรากฏในหลายอัลโลโทรป พบทั้งในหินฟอสเฟต และเซลล์สิ่งมีชีวิตทุกเซลล์ (ในสารประกอบในดีเอ็นเอ) เนื่องจากสามารถทำปฏิกิริยาได้สูง จึงไม่ปรากฏในรูปอิสระในธรรมชาติ
ธาตุอาหาร
ธาตุฟอสฟอรัสในดินที่จะเป็นประโยชน์ต่อพืชได้ จะต้องอยู่ในรูปของอนุมูลของ สารประกอบที่เรียกว่า ฟอสเฟตไอออน (H2PO4- และ HPO4-) ซึ่งจะต้องละลายอยู่ในน้ำในดิน สารประกอบของฟอสฟอรัสในดินมีอยู่เป็นจำนวนมากแต่ส่วนใหญ่ละลายน้ำยาก ดังนั้นจึงมักจะมีปัญหาเสมอว่าดินถึงแม้จะมีฟอสฟอรัสมากก็จริงแต่พืชก็ยังขาดฟอสฟอรัส เพราะส่วนใหญ่อยู่ในรูปที่ละลายน้ำยากนั่นเอง นอกจากนั้นแร่ธาตุต่าง ๆ ในดินชอบที่จะทำปฏิกิริยากับอนุมูลฟอสเฟตที่ละลายน้ำได้ ดังนั้นปุ๋ยฟอสเฟตที่ละลายน้ำได้เมื่อใส่ลงไปในดินประมาณ 80-90% จะทำปฏิกิริยากับแร่ธาตุในดินกลายเป็นสารประกอบที่ละลายน้ำยากไม่อาจเป็นประโยชน์ต่อพืชได้ ดังนั้นการใส่ปุ๋ยฟอสเฟตจึงไม่ควรคลุกเคล้าให้เข้ากับดินเพราะยิ่งจะทำให้ปุ๋ยทำปฏิกิริยากับแร่ธาตุต่าง ๆ ในดินได้เร็วยิ่งขึ้น แต่ควรจะใส่แบบเป็นจุดหรือโรยเป็นแถบให้ลึกลงไปในดินในบริเวณรากของพืชปุ๋ย ฟอสเฟตนี้ถึงแม้จะอยู่ใกล้ชิดกับรากก็จะไม่เป็นอันตรายแก่รากแต่อย่างใด ปุ๋ยคอกจะช่วยป้องกันไม่ให้ปุ๋ยฟอสเฟตทำปฏิกิริยากับแร่ธาตุในดินและสูญเสีย ความเป็นประโยชน์ต่อพืชเร็วจนเกินไป
ฟอสฟอรัสช่วยในการสังเคราะห์ด้วยแสง สร้างแป้งและน้ำตาล เป็นส่วนประกอบของเอนไซม์ที่สำคัญหลายชนิด ช่วยเสริมสร้างส่วนที่เป็นดอก การผสมเกสร ตลอดจนการติดเมล็ด สร้างระบบรากให้แข็งแรง ช่วยในการแตกกอ และช่วยให้ลำต้นแข็งแรงไม่ล้มง่าย ช่วยให้พืชดูดใช้ธาตุไนโตรเจนและโมลิบดีนัมได้ดีขึ้น ธาตุนี้มักพบในรูปที่พืชไม่สามารถดูดไปใช้ได้ เนื่องจากจะถูกตรึงอยู่ในดิน ส่วนใหญ่พืชจะแสดงอาการขาดธาตุนี้บ่อยครั้ง แม้ว่าในดินที่มีธาตุฟอสฟอรัสอยู่เป็นจำนวนมากก็ตามถ้าขาดธาตุฟอสฟอรัสราก พืชจะไม่เจริญ มีรากฝอยน้อย ต้นเตี้ย ใบและต้นมีสีเข้มและบางครั้งมีสีม่วงหรือแดงเกิดขึ้น พืชแก่ช้ากว่าปกติ เช่น การผลิดอก ออกผลช้า มีการแตกกอน้อย การติดเมล็ดน้อย หรือบางครั้งไม่ติดเมล็ด
ฟอสฟอรัสแดง
โมเลกุลมีโครงสร้างเป็นสายยาวคล้ายลูกโซ่ เป็นพอลิเมอร์ของ P4
ประเทศแมนจู
ดินแดนแห่งนี้นับเป็นรากเหง้าทางประวัติศาสตร์ของชนชาติแมนจูผู้สถาปนาราชวงศ์ชิงปกครองประเทศจีนในอดีต กองทัพจักรวรรดิญี่ปุ่นได้เข้ายึดครองดินแดนดังกล่าวจากสาธารณรัฐจีนในปี ค.ศ. 1931 จากกรณีมุกเดน และในปีถัดมา (ค.ศ. 1932) ก็ได้มีการจัดตั้งรัฐบาลหุ่นเชิดขึ้นปกครอง โดยมีอ้ายซินเจว๋หลัว ผู่อี๋ อดีตจักรพรรดิองค์สุดท้ายแห่งราชวงศ์ชิง เป็นผู้สำเร็จราชการแผ่นดินและจักรพรรดิแต่เพียงในนาม รัฐบาลแมนจูถูกล้มล้างในปี ค.ศ. 1945 หลังจากสงครามโลกครั้งที่ 2 สิ้นสุดลงด้วยความพ่ายแพ้ของจักรวรรดิญี่ปุ่น ดินแดนซึ่งประเทศแมนจูได้ประกาศอ้างสิทธิอย่างเป็นทางการนั้น ในชั้นแรกถูกยึดครองโดยสหภาพโซเวียต หลังจากนั้นจึงได้มีการส่งมอบให้อยู่ภายใต้การปกครองของจีนต่อไป
กลุ่มชาติพันธุ์ที่ใหญ่ที่สุดในแมนจูกัวคือ ชาวฮั่น ไม่ใช่ชาวแมนจูซึ่งเป็นที่มาของชื่อประเทศและจัดเป็นกลุ่มชาติพันธุ์ส่วนน้อยในประเทศแมนจู นอกจากนี้ยังมีชาวเกาหลี ชาวญี่ปุ่น ชาวมองโกล ชาวรัสเซีย และกลุ่มชาติพันธุ์ขนาดเล็กอื่น ๆ ภูมิภาคมองโกลในทางตะวันตกของแมนจูกัวอยู่ภายใต้ระบบการปกครองที่แตกต่างกันเล็กน้อยจากส่วนกลาง โดยจัดการปกครองตามธรรมเนียมชาวมองโกลแทน ส่วนทางด้านทิศใต้ของคาบสมุทรเหลียวตงถูกปกครองโดยญี่ปุ่น โดยจัดพื้นที่ให้เป็นเขตเช่าของกองทัพคันโต
ภูมิหลัง
หลังจากที่ชาวแมนจูพิชิตประเทศจีนสำเร็จ ชาวแมนจูจึงโค่นล้มอำนาจการปกครองของราชวงศ์หมิงและสถาปนาราชวงศ์ชิงขึ้นแทนที่ แต่อย่างไรก็ตามจักรพรรดิแมนจูกลับไม่รวมแผ่นดินการปกครองเกิดของพวกตนเข้าเป็นส่วนหนึ่งของประเทศจีนอย่างเต็มที่นัก ระเบียบการปกครองโดยแบ่งแยกชนชาติดังกล่าวได้ดำเนินต่อมาจนกระทั่งจักรวรรดิของราชวงศ์ชิงเริ่มตกต่ำและแตกแยกในช่วงคริสต์ศตวรรษที่ 19
เมื่ออำนาจของราชสำนักปักกิ่งอ่อนแอลง หัวเมืองขึ้นรอบนอกส่วนมากจึงแยกตนเองเป็นอิสระ (เช่น คัชการ์) หรือตกอยู่ในความความคุมของชาติมหาอำนาจลัทธิจักรวรรดินิยม ตลอดช่วงคริสต์ศตวรรษที่ 19 นั้น จักรวรรดิรัสเซียนับเป็นชาติที่มีผลประโยชน์มากที่สุดที่ในดินแดนภาคเหนือของจักรวรรดิต้าชิง ในปี ค.ศ. 1858 รัสเซียได้รับสิทธิเข้าควบคุมดินแดนขนาดใหญ่ของจีนซึ่งเรียกว่าแมนจูเรียนอก (Outer Manchuria) อันเป็นผลสืบเนื่องมาจากการทำสนธิสัญญาปักกิ่งฉบับเพิ่มเติม ซึ่งทำให้สงครามฝิ่นครั้งที่สองยุติลง แม้กระนั้นรัสเซียก็ยังไม่พอใจต่อสิ่งที่ตนได้รับ และเมื่อประกอบกับสถานการณ์ของราชวงศ์ชิงยังคงเสื่อมถอยอยู่  รัสเซียจึงพยายามต่อไปเพื่อการควบคุมดินแดนแมนจูเรียที่เหลืออยู่ทั้งหมด  ดินแดนแมนจูเรียใน (Inner Manchuria) ได้ตกอยู่ภายใต้อิทธิพลของรัสเซียอย่างมากในช่วงคริสต์ทศวรรษที่ 1890 จากการสร้างทางรถไฟสายจีนตะวันออกระหว่างเมืองฮาร์บินของแมนจูเรียและวลาดีวอสตอคของรัสเซีย
อาชญากรรมสงครามของญี่ปุ่นในแมนจูกัว
จากการศึกษาวิจัยร่วมกันของนักประวัติศาสตร์ทั้งจากประเทศตะวันตก ประเทศจีน และประเทศญี่ปุ่นเอง อาทิเช่น Zhifen Ju, Mitsuyochi Himeta, Toru Kubo และ Mark Peattie ได้มีมติสรุปเห็นพ้องตรงกันว่า พลเรือนชาวจีนมากกว่า 10 ล้านคนได้ถูกบังคับเกณฑ์แรงงานโดยกองทัพคันโตสำหรับการเป็นแรงงานทาสในประเทศแมนจู ภายใต้การกำกับดูแลของคณะกรรมการพัฒนาเอเชียตะวันออก ซึ่งเป็นหน่วยงานที่ญี่ปุ่นแต่งตั้งขึ้นเพื่อนำชาวจีนมาเป็นทาส
พระราชสันตติวงศ์ในพระเจ้าคริสเตียนที่ 9 แห่งเดนมาร์ก
บทนำ
ก่อนการเสด็จสวรรคตของสมเด็จพระราชาธิบดีคริสเตียนที่ 9 ในปี พ.ศ. 2449 มีพระราชนัดดาหลายพระองค์ได้สิ้นพระชนม์ไปก่อนแล้ว ได้แก่
เจ้าฟ้าหญิงแด็กมาร์
เจ้าฟ้าหญิงแด็กมาร์ (มารี โซฟี เฟรเดริคเค แด็กมาร์; 26 พฤศจิกายน พ.ศ. 2390 - 13 ตุลาคม พ.ศ. 2471)
เจ้าฟ้าหญิงไธรา
เจ้าฟ้าหญิงไธรา (ไธรา อาเมเลีย แคโรลีน ชาร์ล็อต แอนน์; 29 กันยายน พ.ศ. 2396 - 26 กุมภาพันธ์ พ.ศ. 2476)
วีรพงษ์ รามางกูร
ประวัติ
ด้วยปัญหาความขัดแย้งของตระกูลเจ้านายธาตุพนมเดิม เป็นเหตุให้เจ้าพระอุปฮาต (เฮือง รามางกูร) ซึ่งแต่เดิมใช้สกุล บุคคละ ตามพี่ชายคนโตคือ เจ้าพระอัคร์บุตร (บุญมี บุคคละ) เจ้าพระอุปฮาตได้ปรึกษากับบุตรชายคนรองคือ นายดวง รามางกูร (ป.ธ., พระราชทานเพลิง) ผู้มีศักดิ์เป็นลุงของวีรพงษ์ตั้งสกุลรามางกูรขึ้นใหม่ เป็นเหตุให้ทายาทสกุลบุคคละเดิม รวมถึง วีรพงษ์ต้องเปลี่ยนสกุลจากบุคคละมาเป็นรามางกูรตามปู่และบิดาของตน
วีรพงษ์มีพี่น้องทั้งหมด 6 คน ได้แก่
พระเจ้าชเวตองเตต
สิริสีหสุระ ชเวตองเตต (ရွှေတောင်တက်; บางทีเรียก อโนรธาที่ 1, 1313-1339) เป็นกษัตริย์ของ ซะไกง์ จาก ค.ศ. 1335/36 ถึง 1339 พระองค์เข้ามามีพระราชอำนาจโดยการปลด ตราพระยา พระราชบิดาของพระองค์ พระองค์ถูกลอบปลงพระชนม์สามปีต่อมาโดยผู้ภักดีของพระราชบิดาของพระองค์
ฝัน (เพลงพระราชนิพนธ์)
ฝัน หรือ เพลินภูพิงค์ หรือ Somewhere Somehow เป็นเพลงพระราชนิพนธ์ลำดับที่ 28 ทรงพระราชนิพนธ์ใน พ.ศ. 2502 ทรงพระกรุณาโปรดเกล้าฯ ให้พระเจ้าวรวงศ์เธอ พระองค์เจ้าจักรพันธ์เพ็ญศิริ นิพนธ์คำร้องภาษาอังกฤษ และนายศรีสวัสดิ์ พิจิตรวรการ ประพันธ์คำร้อง "ฝัน" ได้ พระราชทานให้นำออกบรรเลงครั้งแรกในงานสมาคมนักเรียนเก่าสหรัฐอเมริกาในพระบรมราชูปถัมภ์ ณ เวทีลีลาศสวนอัมพร เมี่อวันที่ 21 กุมภาพันธ์ พ.ศ. 2502 และพระราชทานให้บรรเลงในงานสมาคมนักเรียนเก่าอังกฤษในพระบรมราชูปถัมภ์ ในวันที่ 28 กุมภาพันธ์ พ.ศ. 2502
เศรษฐกิจจีนยุคราชวงศ์ฮั่น
เจ้าของที่ดินและชาวนา
โดยปลายยุคราชวงศ์ฮั่นตะวันออก ชาวนาส่วนใหญ่กลายเป็นผู้ไม่มีที่ดินเป็นของตัวเองและไปรับใช้บรรดาเจ้าของที่ดินผู้มั่งคั่ง ทำให้รัฐบาลจัดเก็บภาษีได้มากขึ้นอย่างมีนัยสำคัญ ถึงแม้ว่ารัฐบาลกลางภายใต้จักรพรรดิฮั่นเหอ (ครองราชย์ปี ค.ศ. 88 – 105) ลดภาษีในช่วงเวลาของภัยพิบัติทางธรรมชาติและความทุกข์โดยไม่ให้มีผลกระทบต่อการคลังมาก ผู้ปกครองคนต่อมากลับมีความสามารถในการรับมือกับวิกฤติน้อยลง ในไม่ช้ารัฐบาลจึงต้องพึ่งพาฝ่ายปกครองท้องถิ่นเพื่อดำเนินการบรรเทาทุกข์ หลังจากรัฐบาลกลางล้มเหลวที่ให้รัฐบาลท้องถิ่นจัดเตรียมเสบียงอาหารในระหว่างที่มีฝูงตั๊กแตนและน้ำท่วมบริเวณแม่น้ำเหลืองในปี ค.ศ. 153 ชาวนาผู้ไม่มีที่ดินเป็นของตัวเองจำนวนมากกลายเป็นบริวารของเจ้าของที่ดินรายใหญ่ในการแลกเปลี่ยนเพื่อความช่วยเหลือ แพทริเซีย อีเบรย์ เขียนไว้ว่า ราชวงศ์ฮั่นตะวันออกเป็น “ยุคเปลี่ยนผ่าน” ระหว่างราชวงศ์ฮั่นตะวันตก เมื่อเกษตรกรอิสระรายย่อยเป็นประชากรส่วนใหญ่ กับยุคสามก๊ก (ปี ค.ศ. 220 – 265) และต่อมาเป็นยุคห้าชนเผ่าสิบหกแคว้น (ปี ค.ศ. 304 – 439) เมื่อตระกูลใหญ่ใช้แรงงานที่ถูกควบคุม
การปฏิรูปภาษี
เนื่องจากว่าครอบครัวเจ้าของที่ดินรายย่อยเป็นกลุ่มฐานภาษีหลักของราชวงศ์ฮั่น รัฐบาลของราชวงศ์ฮั่นพยายามช่วยเหลือและปกป้องเจ้าของที่ดินรายย่อยและจำกัดอำนาจของเจ้าที่ดินและพ่อค้าผู้มั่งคั่ง รัฐบาลลดภาษีในเวลาที่เก็บเกี่ยวไม่ดีและให้การสงเคราะห์หลังจากเหตุภัยพิบัติ การเลี่ยงภาษีและสินเชื่อเมล็ดพันธุ์พืชสนับสนุนให้ชาวนาพลัดถิ่นกลับคืนสู่ที่ดินของพวกเขา พระบรมราชโองการปี ค.ศ. 94 อภัยโทษให้ชาวนาพลัดถิ่นจากการจ่ายภาษีที่ดินและภาษีบริการแรงงานเป็นเวลา 1 ปีเมื่อกลับคืนไปยังไร่นาของพวกเขา ภาษีที่ดินต่อผลิตภัณฑ์ทางการเกษตรถูกลดลงในปี 168 ก่อนคริสตกาล จากอัตราส่วน 1/15 ของผลผลิตพืชผล เหลืออัตราส่วน 1/30 และยกเลิกในปี ค.ศ. 167 ก่อนคริสตกาล อย่างไรก็ตาม ภาษีถูกนำกลับมาใช้อีกในปี 156 ก่อนคริสตกาลที่อัตราส่วน 1/30 เมื่อเริ่มต้นเข้าสู่ยุคราชวงศ์ฮั่นตะวันออก อัตราภาษีที่ดินเป็น 1/10 ของผลผลิตพืชผล แต่ภายหลังจากการรักษาเสถียรภาพภายหลังจากการสวรรคตของหวัง หมั่ง อัตราส่วนถูกลดไปยังอัตราส่วนเริ่มต้นที่ 1/30 ในปี ค.ศ. 30
โรงงานของรัฐบาล
งานไม้ที่ทาด้วยน้ำมันขัดเงาสมัยราชวงศ์ฮั่นถูกผลิตจากภาคเอกชนเช่นเดียวกับที่ผลิตในโรงงานของรัฐบาล แรงงานจำนวนหลายร้อยคนสามารถถูกว่าจ้างให้ทำงานเกี่ยวกับสินค้าฟุ่มเฟือยชิ้นเดียว เช่น แก้วหรือผนังที่ทาด้วยน้ำมันขัดเงา งานไม้ที่ทาด้วยน้ำมันขัดเงาบางชิ้นถูกเขียนสลักอย่างง่ายกับชื่อตระกูลของครอบครัวผู้ซึ่งเป็นเจ้าของ สินค้าชนิดอื่นถูกเขียนสลักกับชื่อของผู้ที่เป็นเจ้าของ ประเภทเฉพาะของเรือ ความจุของสินค้า วัน เดือน ปีที่แม่นยำของการผลิต (ตามบันทึกศักราชของจีนและปฏิทินจีน) ชื่อของหัวหน้าชั้นผู้ซึ่งมีหน้าที่ควบคุมการผลิตสินค้าและชื่อของคนงานผู้ที่ผลิตสินค้า ยิ่งกว่านั้นอุปกรณ์ทำจากเหล็กบางชิ้นที่ทำขึ้นในช่วงของการผูกขาดก็ได้ประทับวันที่ที่พวกเขาผลิตและชื่อของโรงงาน คาลิเปอร์สำริดจากราชวงศ์ซินใช้หน่วยวัดเป็นนาที มีคำจารึกกล่าวว่ามันถูก “ทำขึ้นเมื่อวันกุ๋ย โหย่ว เมื่อจันทร์ดับของเดือนแรกของปีแรกของระยะเวลาสือ เจียน กั้ว” คาลิเปอร์ระบุเวลาว่าผลิตเมื่อปี ค.ศ. 9 งานไม้ที่ทาด้วยน้ำมันขัดเงาสมัยราชวงศ์ฮั่นแสดงเครื่องหมายตราพระราชลัญจกรของจักรพรรดิถูกค้นพบในพื้นที่ห่างไกลจากภูมิภาคเมืองหลวงของราชวงศ์ฮั่นโดยนักโบราณคดีสมัยใหม่ ในสถานที่ เช่น ชิงเจิ้น (ในมณฑลกุ้ยโจว) กรุงเปียงยาง (ในประเทศเกาหลีเหนือ) และนอยอุลา (ในประเทศมองโกเลีย)
โครงการก่อสร้างสาธารณะ
จารึกหินที่ 19 ที่อยู่รอดมาได้เป็นอนุสรณ์ของการก่อสร้างถนนและสะพานแห่งใหม่โดยรัฐบาลของราชวงศ์ฮั่นตะวันออก การขุดค้นของนักโบราณคดีที่เมืองฉางอานแสดงให้เห็นว่าสะพานไม้ถูกสร้างเหนือคูเมืองป้องกันและนำไปสู่เรือนเล็กข้างประตูสำหรับคนเฝ้าอาศัย ถนนจำเป็นต้องซ่อมแซมเป็นระยะเช่นกัน ในปี ค.ศ. 63 เส้นทางนำจากภูเขาชิเหลียนผ่านทางเมืองหานซ่ง (ปัจจุบันอยู่ทิศตะวันตกของมณฑลชานซี) และไปทางเมืองหลวงลั่วหยางได้รับการซ่อมแซมที่สำคัญ สำหรับโครงการนี้ สะพานขาหยั่ง 623 แห่ง สะพานใหญ่ 5 แห่ง ถนนสายใหม่ 107 กิโลเมตร (66 ไมล์) และสิ่งก่อสร้าง 64 แห่ง รวมถึงโรงเตี๊ยม ที่ทำการไปรษณีย์ และสถานีถ่ายทอดถูกสร้างขึ้น ผู้ที่รับหน้าที่กับเจ้าหน้าที่ฝ่ายทหารยังได้สร้างสะพานด้วย ตัวอย่างเช่น ในระหว่างการรณรงค์ต่อต้านพวกซฺยงหนูในทะเลทรายออร์ดอสในปี 127 ก่อนคริสตกาล นายพลเว่ย ชิง (เสียชีวิตปี 106 ก่อนคริสตกาล) สร้างสะพานแห่งใหม่ข้ามแม่น้ำหวูเจี้ย (อดีตแม่น้ำสาขาของแม่น้ำเหลือง) ปัจจุบันอยู่ในเขตปกครองตนเองมองโกเลียใน เขาใช้สะพานแห่งนี้เคลื่อนย้ายกองทัพและพัสดุสำหรับการถล่มพวกซฺยงหนู ทิศตะวันตกเฉียงเหนือของอำเภออู่หยวน (五原县) อีเบรย์ เขียนว่า
เมงกี โคบาร์รูเบียส
โดมินิโก "เมงกี" โคบาร์รูเบียส (10 สิงหาคม ค.ศ. 1953 – 26 มีนาคม ค.ศ. 2020) เป็นนักแสดงชาวฟิลิปปินส์ ปรากฎจากการแสดงละครโทรทัศน์และภาพยนตร์ประมาณ 200 เรื่อง
ฟุตบอลทีมชาติศรีลังกา
ฟุตบอลทีมชาติศรีลังกา (ශ්‍රී ලංකා පාපන්දු කණ්ඩායම, இலங்கை தேசிய கால்பந்து அணி) เป็นทีมฟุตบอลตัวแทนของประเทศศรีลังกา อยู่ภายใต้การบริหารของฟุตบอลศรีลังกา ซึ่งเป็นหน่วยงานที่ดูแลฟุตบอลในประเทศศรีลังกา พวกเขาเป็นสมาชิกฟีฟ่าตั้งแต่ ค.ศ. 1952 และเป็นสมาชิกของสมาพันธ์ฟุตบอลเอเชียตั้งแต่ ค.ศ. 1954 สนามเหย้าของทีมชาติคือสนามกีฬา Sugathadasa ในโคลัมโบ ก่อนหน้านี้ ศรีลังกาเคยใช้ชื่อ ฟุตบอลทีมชาติซีลอน จนถึง ค.ศ. 1972 ซึ่งเป็นปีที่เปลี่ยนชื่อประเทศ อย่างไรก็ตาม ฟุตบอลภายในประเทศศรีลังกายังคงได้รับความนิยมน้อยกว่าคริกเกต
ในฐานะสมาชิกเอเอฟซี ทีมยังไม่เคยผ่านเข้าไปเล่นในรอบสุดท้ายของฟุตบอลโลกหรือเอเชียนคัพ พวกเขาเคยคว้าแชมป์ภูมิภาคเอเชียใต้ได้ใน ค.ศ. 1995 ต่อมา พวกเขาสามารถผ่านเข้าถึงรอบคัดเลือกรอบที่สองของฟุตบอลโลก 2006 และสามารถคว้ารองแชมป์เอเอฟซีแชลเลนจ์คัพได้ในปี 2006
เจแปนแอร์ไลน์ เที่ยวบินที่ 123
นับเป็นเหตุการณ์อุบัติเหตุทางการบินที่มีจำนวนผู้เสียชีวิตในอากาศยานลำเดียวที่มากที่สุดในโลก และเป็นอุบัติเหตุทางการบินที่มีผู้เสียชีวิตเป็นอันดับที่ 2 ของโลก รองจากภัยพิบัติท่าอากาศยานเตเนริเฟ
วันมหิดล
กิจกรรมสำคัญในวันมหิดล
2. การจัดนิทรรศการ เช่น พระประวัติ และผลงานของสมเด็จพระมหิตลาธิเบศร อดุลยเดชวิกรม พระบรมราชชนก
กองทัพปลดปล่อยปาเลสไตน์
กองทัพปลดปล่อยปาเลสไตน์ในปัจจุบัน
ทหารของกองทัพปลดปล่อยปาเลสไตน์ได้มาเป็นกำลังสำคัญของกองกำลังป้องกันตัวแทนชาติปาเลสไตน์หลังจากการลงนามในข้อตกลงออสโลเมื่อ พ.ศ. 2536 เมื่อพวกเขาได้รับอนุมัติให้เข้าส่เขตปาเลสไตน์เพื่อมีหน้าที่ในการรักษาความปลอดภัยให้กับตัวแทนชาติปาเลสไตน์
กองทัพปลดปล่อยปาเลสไตน์ที่อยู่ภายใต้อิทธิพลของซีเรียอยู่ระหว่างการเปลี่ยนแปลง มีความร่วมมือกับกลุ่มชีอะหฺในองค์กรปลดปล่อยปาเลสไตน์ที่อยู่ภายใต้การควบคุมของซีเรีย แม้ว่าความสำคัญของทั้งสองกลุ่มจะน้อยลง กองทัพปลดปล่อยปาเลสไตน์กำลังถูกสร้างใหม่ และผู้อพยพชาวปาเลสไตน์ในซีเรียอยู่ระหว่างการกำหนดความต้องการการบริการทางทหารของพวกตน แม้ว่าทีมงานทั้งหมดเป็นชาวปาเลสไตน์ แต่กองทัพปลดปล่อยปาเลสไตน์ยังอยู่นอกเหนือการควบคุมขององค์กรปลดปล่อยชาวปาเลสไตน์และอยู่ภายใต้อิทธิพลของกองทัพซีเรีย
เดอะบอยซ์
2562 : เอเชียร์ทัวร์คอนเสิร์ตครั้งแรก เดอะแคสเซิล,บลูมบลูม,ดรีมไลก์,ฮวัลออกจากวง และ เดบิวต์ที่ญี่ปุนอย่างเป็นทางการ
19 สิงหาคม ได้ปล่อยอีพีลำดับที่สี่ที่มีชื่อว่า ดรีมไลก์(Dreamlike) โดยเพลงไตเติ้ลที่ใช้ในการโปรโมตมีชื่อว่า “ดีดีดี”(D.D.D) โดยทีฮวัลไม่สามารถเข้าร่วมกิจกรรมโปรโมตในครั้งนี้ได้ เนื่องจากเหตุผลด้านสุขภาพ
6 พฤศจิกายน เดอะบอยซ์ได้เดบิวต์ที่ญี่ปุ่นอย่างเป็นทางการด้วยอีพี แท็ตทู(Tattoo) โดยเพลงไตเติ้ลที่ใช้ในการโปรโมตเป็นชื่อเดียวกันกับชื่ออีพี
2563 : รีเวียล โรดทูคิงด้อม และ เชส
10 กุมภาพันธ์ ได้ปล่อยสตูดิโออัลบั้มแรกของวงที่มีชื่อว่า รีเวียล(Reveal) โดยเพลงไตเติ้ลที่ใช้ในการโปรโมตมีชื่อเดียวกับชื่ออัลบั้ม
7 ธันวาคม เดอะบอยซ์ได้ปล่อยซิงเกิลพิเศษฉลองเนื่องในโอกาสเดบิวต์ครบ3ปีด้วยเพลง “คริสต์มาสซี่” (Christmassy!)
จิทัศ ศรสงคราม
ร้อยเอก จิทัศ ศรสงคราม (เกิด 6 สิงหาคม พ.ศ. 2517) เป็นสถาปนิกและนักธุรกิจอสังหาริมทรัพย์ชาวไทย เป็นบุตรคนเดียวของสินธู ศรสงคราม กับท่านผู้หญิงทัศนาวลัย ศรสงคราม และเป็นพระนัดดาเพียงคนเดียวในสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ พระบาทสมเด็จพระปรเมนทรมหาอานันทมหิดล พระอัฐมรามาธิบดินทร และพระบาทสมเด็จพระมหาภูมิพลอดุลยเดชมหาราช บรมนาถบพิตร
การทำงาน
จิทัศดำรงตำแหน่งเป็นกรรมการมูลนิธิสมเด็จพระพันวัสสาอัยยิกาเจ้า ดำรงตำแหน่งเป็นผู้จัดการตลาดบองมาร์เช่ และเป็นที่ปรึกษามูลนิธิเพื่อสถาบันราชานุกูล ในพระอุปถัมภ์ฯ
วาโรชา (แฟมากูสทา)
ประชากรของเมืองวาโรชาตามสำมะโนประชากรของประเทศไซปรัสเหนืออยู่ที่ 226 คนในปี 2011 และในปี 2017 ได้มีการเปิดพื้นที่ชายหาดให้เฉพาะชาวเติร์กเข้าเป็นพิเศษ
อัรบะอีน
นอกเหนือจากมุสลิมนิกายชีอะห์แล้ว มุสลิมนิกายซุนนีบางกลุ่ม ชาวโซโรอัสเตอร์ หรือแม้แต่ชาวคริสต์ รวมถึงตัวแทนสันตะสำนักวาติกันก็เข้าร่วมพิธีนี้ด้วย พิธีนี้ว่างเว้นในบางช่วง เช่นช่วงที่ศอดดาม ฮุซัยน์เรืองอำนาจเป็นเวลาเกือบ 30 ปี ครั้นอิรักถูกโจมตีเมื่อ พ.ศ. 2546 พิธีนี้ก็ได้ถูกถ่ายทอดสดออกไปเช่นเดียวกับพิธีฮัจญ์
ราโมนส์
ราโมนส์ได้สร้างชื่อเสียงที่เป็นที่จดจำมากกว่าหลายปี พวกเขาได้รับการยกย่องอย่างกว้างขวางในฐานะหนึ่งในศิลปินร็อกที่ยิ่งใหญ่ที่สุดตลอดกาล ทั้งจากการติดโผ "100 ศิลปินที่ยิ่งใหญ่ที่สุดตลอดกาล" จากนิตยสาร โรลลิงสโตน และหัวข้อ "100 ศิลปินฮาร์ดร็อกที่ยิ่งใหญ่ที่สุด" จากนิตยสาร วีเอชวัน ในปี ค.ศ. 2002 ราโมนส์ ได้รับการจัดอันดับที่ 2 ในฐานะวงที่ยิ่งใหญ่ที่สุดตลอดกาลโดยนิตยสาร สปิน เป็นรองแค่วงเดอะบีเทิลส์ ในวันที่ 18 มีนาคม ค.ศ. 2002 สมาชิกดั้งเดิมทั้ง 4 และมาร์คีย์ ราโมน มือกลอง ก็ได้รับการบรรจุเข้าสู่หอเกียรติยศร็อกแอนด์โรล ในปี ค.ศ. 2011 วงก็ได้รับรางวัลประสบผลสำเร็จในวงการดนตรีของแกรมมี อีกด้วย
เปลี่ยนแนวบันทึกเสียงไปในทางป็อปมากขึ้น (ค.ศ. 1978 – 83)
ทอมมี เหน็ดเหนื่อยกับการทัวร์คอนเสิร์ต ทำให้เขาออกจากวงไปในปี ค.ศ. 1978 แต่เขาก็ยังคงทำหน้าที่เป็นโปรดิวเซอร์เช่นเดิม แต่กลับไปใช้ชื่อเกิดของเขาเดิม เออร์เดลยิ โดยเปลี่ยนมือกลองใหม่เป็น มาร์ก เบลล์ (Marc Bell) ผู้ซึ่งเคยเป็นอดีตสมาชิกวงฮาร์ดร็อกยุค 70 ทั้ง ดัสต์ (Dust), เวนน์คันทรีแอนด์แบ็กสทรีตบอยส์ (Wayne County and the Backstreet Boys) และวงที่ถือเป็นผู้บุกเบิกพังก์อีกวงอย่าง ริชาร์ด เฮลล์แอนด์เดอะวอยดอยด์ส (Richard Hell and the Voidoids) เบลล์ ได้ใช้ชื่อสมมุติใหม่ในชื่อ มาร์คีย์ ราโมน (Marky Ramone) ในปีต่อมา วงได้ออกสตูดิโออัลบั้มลำดับที่ 4 ในชื่อ Road to Ruin ซึ่งถือเป็นอัลบั้มเปิดตัวของมาร์คีย์เองด้วย อัลบั้มได้ร่วมผลิตโดยทอมมีกับเอด สทาเซียม (Ed Stasium) ที่ประกอบไปด้วยเสียงเพลงใหม่ ทั้ง การเล่นอะคูสติกกีตาร์ เนื้อหาแนวบัลลาด และนับเป็นครั้งแรกที่มีการบันทึกเสียงยาวกว่า 3 นาที แต่ก็ยังคงล้มเหลวในชาร์ตบิลบอร์ด 100 ตามเดิม แต่ถึงอย่างไรก็ดี "I Wanna Be Sedated" ได้กลายเป็นหนึ่งในซิงเกิลที่รู้จักกันดีที่สุดของวง ส่วนภาพหน้าปก ก็เป็นภาพถ่ายจากจอห์น โฮล์มสทอร์ม (John Holmstrom) ผู้ร่วมก่อตั้งนิตยสาร พังก์
ผลที่ตามมา และการเสียชีวิตของสมาชิก
ในวันที่ 30 พฤศจิกายน ค.ศ. 2003 ที่กรุงนิวยอร์ก ก็ได้มีการเปิดป้ายทางระบุคำว่า “Joey Ramone place” ณ ถนนอีสต์หมายเลข 2 หัวมุมซุ้มร้านค้า โดยมีนักร้องแสดงสดในงานเปิดตัวครั้งนั้น ป้ายทางนี้ยังอยู่ใกล้กับอดีตที่ตั้งของคลับซีบีจีบีอีกด้วย ซึ่งคลับนี้คือคลับที่ทำให้ราโมนส์เกิดขึ้นมา ในปี ค.ศ. 2004 ภาพยนตร์สารคดีในชื่อ ''End of the Century: The Story of the Ramones’’ จอห์นนี ที่เป็นโรคมะเร็งต่อมลูกหมาก ก็ได้เสียชีวิตลงในเวลาต่อมาเมื่อวันที่ 15 กันยายน ค.ศ. 2004 ในนครลอสแอนเจลิส ภายหลังภาพยนตร์เรื่องนี้เผยแพร่ออกไปได้ไม่นาน ในวันเดียวกันนี้เอง ได้มีการก่อตั้งพิพิธภัณฑ์ราโมนส์ขึ้นสู่สาธารณะ ตั้งอยู่ในนครเบอร์ลิน ประเทศเยอรมนี ในพิพิธภัณฑ์นี้ประกอบไปด้วยเรื่องน่าจดจำต่างๆกว่า 300 รายการ ทั้ง กางเกงยีนที่ใช้แสดงบนเวทีของจอห์นนี ถุงมือของโจอี รองเท้าผ้าใบของมาร์คี และสายกีตาร์เบสของ ซี.เจ.
แนวดนตรี
ด้วยดนตรีที่ดัง รวดเร็ว ของราโมนส์ ได้รับอิทธิพลส่วนหนึ่งมาจากดนตรีป็อปในช่วงทศวรรษที่ 1950 และ 1960 มีวงคลาสสิกร็อกตัวอย่างเช่น เดอะบีชบอยส์, เดอะฮู, เดอะบีเทิลส์, เดอะ คิงค์ส, เลด เซพเพลิน, เดอะโรลลิงสโตนส์ และ ครีเดนซ์ เคลียร์วอเทอร์ รีไววอล วงแนวบับเบิลกัมอย่าง 1910 ฟรุ๊คกัมคอมพานี และ โอไฮโอเอ็กซ์เพรส และวงเกิร์ลกรุ้ปเช่น เดอะโรเนตเทส และเดอะแชงกรี-ลาส์ ราโมนส์ยังได้รับอิทธิพลจากวงที่ทำดนตรีหนักๆ เช่น MC5, แบล็กแซ็บบาธ เดอะสทูเกส และนิวยอร์กดอลส์ ซึ่งปัจจุบันต่างได้รับการยกให้เป็นผู้บุกเบิกแนวโปรโทพังก์ที่สมบูรณ์ สไตล์ของราโมนส์นั้นเป็นส่วหนึ่งของการต่อต้านการทำแนวเพลงที่หนักๆ โดยที่แนวเพลงที่มีจังหวะหนักแต่พอฟังได้นั้น เริ่มเข้าครองตลาดบนป็อปชาร์ตในช่วงทศวรรษที่ 1970 โจอี้ได้กล่าวไว้ครั้งหนึ่งว่า "พวกเราตัดสินใจที่จะเริ่มกลุ่มของพวกเราเพราะว่าพวกเราต่างเบื่อหน่ายกับทุกๆ อย่าง ที่พวกเราฟัง" "ในปี ค.ศ. 1974  ทุกๆ อย่างในรุ่น 10 แบบเอลตัน จอห์น ล้วนมีแต่การทำซ้ำๆซากๆ หรือไม่ก็เป็นเพียงแค่ขยะ ทุกอย่างๆ มันอึดอัดยืดยาว โซโล่กีตาร์ที่ทำยาวๆ...พวกเราคิดถึงอดีตที่มีควรจะเป็น" อิรา รอบบินส์ (Ira Robbins) และสกอตต์ ไอสเลอร์ (Scott Isler) จากนิตยารทรูเซอร์เพรส ได้บรรยายผลลัพธ์นี้ว่า
ภาพลักษณ์ของวง
สมาชิกวงราโมนส์นั้นเป็นที่จดจำด้วยทรงผมยาวแบบ Bowl cut การสวมชุดแจ็กเก็ต ทีเชิร์ต กางเกงยีนส์ขาดๆ และรองเท้าผ้าใบ เป็นเทรนด์แฟชันที่ตรอกย้ำให้เห็นถึงความเรียบง่าย และมันก็ได้สร้างอิทธิพลอย่างมากในกรุงนิวยอร์ก ในช่วงทศวรรษที่ 1970 ซึ่งยังสะท้อนถึงงานดนตรีของพวกเขาที่สั้นๆ และเรียบง่าย ทอมมี ราโมน ได้กล่าวว่า ทั้งดนตรีและภาพลักษณ์ "พวกเราล้วนได้รับอิทธิพลอีกทีมาจากหนังสือการ์ตูน ภาพยนตร์ การเคลื่อนไหวงานศิลปะของแอนดี วอร์ฮอล และภาพยนตร์แนวอาว็อง-การ์ด ฉันคงเป็นแฟนคลับที่บ้าคลั่งอยู่คนเดียว"
เจ้าบ่าวทีเด็ด
เรื่องย่อ
รติยา (อัจฉรา รอดศาสตรา) ถูกพ่อบังคับให้แต่งงานกับ ป๋าเยิ้ม (ล้อต๊อก) ชายสูงวัย อายุคราวพ่อ เพื่อแลกกับโฉนดและสัญญาเงินกู้ โดยมีข้อแม้ว่า ป๋าเยิ้มจะยอมคืนโฉนดกับสัญญาเงินกู้ก็ต่อเมื่อเสร็จสิ้นพิธีแต่งงานและส่งตัวคู่บ่าวสาวเข้าห้องหอเรียบร้อยแล้วเท่านั้น แต่ด้วยความที่ทนอับอายไม่ไหว เธอจึงตัดสินใจหนีก่อนที่จะถูกจับส่งตัวเข้าห้องหอ
โปรงขาว
โปรงหรือโปรงขาว อยู่ในวงศ์ Rhizophoraceae เป็นไม้ยืนต้น ลำต้นทรงกระบอก มีพูพอน มีรากอากาศเมื่อขึ้นในบริเวณชื้นแฉะ ใบเดี่ยว เหนียวคล้ายหนัง ดอกช่อ ผลเนื้อนุ่ม รูปกรวยรี กลีบเลี้ยงติดทน เมล็ดงอกขณะอยู่บนต้น ลำต้นใต้ใบเลี้ยงรูปกระบองโผล่พ้นผลออกมาขณะที่อยู่บนต้น ขึ้นในป่าที่น้ำทะเลท่วมถึง กระจายพันธุ์ตั้งแต่ปากีสถาน อินเดีย จนถึงเกาะนิวกินี ในอินเดียและเอเชียตะวันออกเฉียงใต้ใช้ใบและเปลือกในการฟอกหนัง น้ำสีดำที่สกัดจากเปลือกใช้ในอุตสาหกรรมผ้าบาติก ลำต้นใช้ทำเสาและเผาถ่าน เปลือกไม้มีแทนนิน 25 – 37%
ประเทศเบนินในพาราลิมปิกฤดูร้อน 2016
กรีฑา
ผลการแข่งขันดังนี้ :
ทฤษฎีกรุป
ประวัติ
ทฤษฎีกรุปมีรากฐานมาจากสามแขนง คือ ทฤษฎีสมการพีชคณิต ทฤษฎีจำนวน และ เรขาคณิต นักคณิตศาสตร์เช่น ลากร็องฌ์ อาเบล และ กาลัว เป็นนักคณิตศาสตร์กลุ่มแรก ๆ ที่ศึกษาเรื่องกรุป
พระเจ้าลูทวิชที่ 2 แห่งบาวาเรีย
กษัตริย์แห่งบาวาเรีย
สิ่งที่เป็นปัญหาใหญ่ที่สุดในระยะแรกที่ขึ้นครองราชย์คือความกดดันในการมีผู้สืบราชบัลลังก์ต่อจากพระองค์ และความสัมพันธ์กับปรัสเซีย ทั้งสองสถานการณ์กลายมาเป็นปัญหาใหญ่ในปี ค.ศ. 1867 เมื่อพระเจ้าลูทวิชทรงหมั้นกับดัชเชสโซฟี ชาร์ล็อทเทอ ในบาวาเรีย ผู้เป็นลูกพี่ลูกน้องของลูทวิชเองและเป็นพระขนิษฐาของดัชเชสเอลิซาเบธ การหมั้นประกาศเป็นทางการเมื่อวันที่ 22 มกราคม ค.ศ. 1867 แต่ทรงเลื่อนวันแต่งงานไปเรื่อยๆ จนในที่สุดก็ทรงถอนหมั้นในเดือนตุลาคม หลังจากการประกาศการถอนหมั้น โซฟีก็ได้รับพระราชสาส์นจากลูทวิชถึง “เอลซา” กล่าวโทษพระบิดาของโซฟีว่าเป็นผู้ที่ทำให้ความสัมพันธ์ระหว่างพระองค์กับโซฟีไม่สามารถดำเนินต่อไปได้และทรงลงพระนามว่า “ไฮน์ริช” (“เอลซา” และ “ไฮน์ริช” เป็นตัวละครจากโอเปร่าของวากเนอร์  ลูทวิชมิได้ทรงเสกสมรสจนตลอดพระชนมายุ โซฟีต่อมาทรงเสกสมรสกับเฟอร์ดินานด์ ฟิลลีป มารี, ดยุ้คแห่งอาลองชอง
แหล่งข้อมูลอื่น
18451886
ว็อล์ฟกัง เพาลี
ประวัติ
การผนวกยึดครองดินแดนของออสเตรีย เข้าร่วมกับ เยอรมัน ในปี 2481 ได้ทำให้ เพาลี เป็นพลเมืองของ เยอรมัน ซึ่งกลายเป็นความยากลำบาก เมื่อสงครามโลกครั้งที่สองได้ประทุขึ้น ในปี พ.ศ. 2482 เพาลีได้ย้ายไปอยู่ที่ สหรัฐอเมริกาในปี 2483 ที่ซึ่งเขาได้เป็นศาสตราจารย์ทางด้านฟิสิกส์ทฤษฎี ให้กับ ปรินซ์ตัน  เขาได้แปลงสัญชาติเป็นอเมริกัน ในปี พ.ศ. 2489 หลังจากสงครามจบลง ก่อนที่จะ กลับไปอยู่ที่ เซริค ซึ่งเป็นที่ที่เขาได้พำนักอยู่โดยมากก่อนเขาเสียชีวิตในปี พ.ศ. 2488 เขาได้รับรางวัลโนเบลสาขาฟิสิกส์ "สำหรับการค้นพบหลักการกีดกัน ซึ่งถูกเรียกได้อีกอย่างว่า หลักของเพาลี" ซึ่งผู้เสนอชื่อให้รับรางวัลก็คือไอน์สไตน์
บุคลิก และ เรื่องเล่าลือ
เหตุการณ์หนึ่งที่ได้รับการรายงานว่าได้เคยเกิดขึ้น คือ เกิดกับ พอล เอห์เรนเฟสท์ นักฟิสิกส์ชั้นนำในขณะนั้น ผู้ซึ่งแสดง คำเลื่องลือความยโส ของ เพาลีนี้ เขาทั้งสองได้พบกันเป็นครั้งแรกในการประชุมครั้งหนึ่ง  แม้ว่า เอห์เรนเฟสท์ จะไม่เคยพบ เพาลี มาก่อน แต่เขาก็มีความคุ้นเคยกับงานของเพาลี และ ค่อนข้างที่จะประทับใจกับมัน  หลังจากเพียงไม่กี่นาทีของการสนทนา เอห์เรนเฟสท์ ได้กล่าวขึ้นว่า "ผมคิดว่าผมชอบงานของคุณมากกว่าตัวคุณนะ" ซึ่ง เพาลี ก็ตอบกลับว่า "ผมคิดว่าผมชอบคุณมากกว่างานของคุณ"  ทั้งสองได้กลายเป็นเพื่อนที่ดีต่อกันตั้งแต่นั้นมา
ซัคเซิน-ไอเซอนัค
ชั่วระยะหนึ่งซัคเซิน-ไอเซอนัคเป็นรัฐในเครือจักรวรรดิโรมันอันศักดิ์สิทธิ์ และต่อมาเป็นรัฐในสมาพันธรัฐแห่งลุ่มแม่น้ำไรน์
สมเด็จพระเจ้าบรมวงศ์เธอ เจ้าฟ้าศิราภรณ์โสภณ พิมลรัตนวดี
สมเด็จพระเจ้าบรมวงศ์เธอ เจ้าฟ้าศิราภรณ์โสภณ พิมลรัตนวดี (19 กรกฎาคม พ.ศ. 2431 – 28 พฤษภาคม พ.ศ. 2441) เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่สมเด็จพระศรีสวรินทิราบรมราชเทวี พระพันวัสสาอัยยิกาเจ้า
คนตายที่หายใจ
การตอบรับ
เพลง คนตายที่หายใจ ได้อันดับสูงสุด 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 13 กรกฎาคม พ.ศ. 2557 และอันดับที่ 4 ของชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 3 สิงหาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล
กรุป (คณิตศาสตร์)
นิยามพื้นฐาน
กรุป (G, \ast) ประกอบด้วย เซตไม่ว่าง G กับ การดำเนินการทวิภาค ซึ่งสอดคล้องกับสัจพจน์ทุกข้อต่อไปนี้ บางครั้งผู้เขียนอาจกำหนดสัจพจน์ที่กรุปต้องสอดคล้องเพิ่มเติม เพื่อเน้นย้ำความเป็นการดำเนินการทวิภาคของ \ast
ฟังก์ชันสาทิสสัณฐานระหว่างกรุป
สมบัติข้างต้นเน้นย้ำว่าฟังก์ชันสาทิสสัณฐานรักษาโครงสร้างของกรุป G
อันดับของกรุปและอันดับของสมาชิก
อันดับ (order) ของกรุป G (นิยมเขียนแทนด้วย, หรือ o(G)) จะหมายถึงจำนวนสมาชิกของกรุป G ในกรณีที่ G เป็นเซตจำกัด และจะเรียก G ว่าเป็นกรุปจำกัด (Finite group) ในขณะที่ G เป็นเซตอนันต์ จะเรียกว่ากรุปนั้นเป็นกรุปอนันต์ นิยมเขียนด้วย
ฟอร์จูนทีวี
ฟอร์จูนทีวี เป็นสถานีโทรทัศน์ระบบดิจิตอลจากประเทศพม่า ซึ่งอยู่ภายใต้การดำเนินงานของสถานีวิทยุโทรทัศน์แห่งชาติเมียนมา ตั้งอยู่ที่ย่างกุ้ง ประเทศพม่า ฟอร์จูนทีวีดำเนินการโดยกลุ่มฟอร์จูน และได้ทำข้อตกลงบริษัทกับสถานีวิทยุโทรทัศน์แห่งชาติเมียนมา ในการทำงาน ในฐานะผู้ให้บริการเนื้อหาสำหรับดิจิตอลทีวี เมื่อวันที่ 17 กุมภาพันธ์ ค.ศ. 2018 และเริ่มทดลองออกอากาศเมื่อวันที่ 12 กุมภาพันธ์ ค.ศ. 2019 และ 4 วันต่อมาคือวันที่ 16 กุมภาพันธ์ ได้ออกอากาศเต็มรูปแบบ ฟอร์จูนทีวีเป็นสถานีที่ออกอากาศรายการเกี่ยวกับรายการบันเทิง ความรู้และข้อมูลข่าวสาร โดยออกอากาศตั้งแต่เวลา 6.00-24.00
การก่อการกำเริบวอร์ซอ
นักวิชาการล่าสุดนับตั้งแต่การล่มสลายของสหภาพโซเวียต ร่วมกับรายงายพยานได้เรียกร้องสู่การตั้งคำถามถึงมูลเหตุจูงใจของรัสเซียและได้เสนอว่าพวกเขาขาดการสนับสนุนสำหรับการก่อการกำเริบวอร์ซอเป็นการแสดงให้เห็นถึงความปราถนาอันแรงกล้าของโซเวียตในยุโรปตะวันออก กองทัพแดงไม่ได้เข้ามาให้การสนับสนุนแก่นักสู้ฝ่ายต่อต้านหรือการจัดหาการสนับสนุนทางอากาศ เอกสารที่ถูกปลดออกจากการเป็นเอกสารลับล่าสุดได้แสดงให้เห็นว่าโจเซฟ สตาลินได้หยุดยั้งกองกำลังของเขาอย่างแยบยลเพื่อให้ปฏิบัติการล้มเหลวและปล่อยให้ขบวนการต่อต้านชาวโปลถูกกำจัด "จุดสำคัญของข้อพิพาทระหว่างโปแลนด์และโซเวียตเหนือชายแดนตะวันออกของโปแลนด์"
โมโนแซ็กคาไรด์
โมโนแซ็กคาไรด์ ประกอบด้วยหนึ่งโมเลกุลของน้ำตาล ซึ่งอยู่ในรูปของผลึกของแข็งไม่มีสี ละลายน้ำได้ดี มอโนแซ็กคาไรด์บางตัวมีรสหวาน
รายชื่อโมโนแซ็กคาไรด์
ต่อไปนี้เป็นรายชื่อของโมโนแซ็กคาไรด์บางตัว บางส่วนพบในธรรมชาติ บางส่วนได้จากการสังเคราะห์:
คริสเตนท์ นีลเซน
การทำงานในช่วงต้น
หลังจากพ้นจากคณะบริหารของประธานาธิบดีบุช ในปี 2008 เธอได้เป็นผู้ก่อตั้งและประธานบริหารของ ซูเนซิส คอนซัลทิ่ง ที่รายละเอียดออนไลน์ของ บริษัท ระบุว่าเธอเป็นพนักงานเพียงคนเดียวเท่านั้น และเบอร์โทรศัพท์ก็เป็นเบอร์ส่วนตัวของเธอ ในเดือนกันยายน 2556 บริษัท ได้รับสัญญาจากรัฐบาลกลางสหรัฐ โดยได้รับรางวัลเริ่มต้นประมาณ 450,000 เหรียญเพื่อ "จัดทำนโยบายและการออกกฎหมายทางเทคนิคและการพัฒนาองค์กร" ไปยัง สำนักจัดการภาวะฉุกเฉินกลาง
หม่อมเจ้าฉวีวาด ปราโมช
หม่อมราชวงศ์คึกฤทธิ์ ปราโมช กล่าวอ้างในหนังสือ "โครงกระดูกในตู้" ว่าพระบาทสมเด็จพระนโรดม พรหมบริรักษ์โปรดสถาปนาหม่อมเจ้าฉวีวาด ปราโมช เป็นพระชายา มีพระอิสริยยศเป็นพระราชเทวี มีพระราชโอรสพระองค์หนึ่งคือ พระองค์เจ้านโรดม พานคุลี จึงมีการกล่าวถึง "โครงกระดูกในตู้" ว่าให้ข้อมูลเกี่ยวกับหม่อมเจ้าฉวีฉาดผิดจากข้อเท็จจริงทั้งในเว็บพันทิป และเรือนไทย โดยได้ให้ข้อมูลว่าหม่อมเจ้าฉวีวาดมิได้เสกสมรสกับพระบาทสมเด็จพระนโรดม บรมรามเทวาวตาร และไม่มีความเกี่ยวข้องกับวิกฤตวังหน้า แท้จริงแล้วหม่อมเจ้าฉวีวาด ปราโมชได้สมรสกับสามัญชนกัมพูชา 5 คน มีบุตรชายเพียงคนเดียวคือ นุด หรือ นุศ
อัลเดอราน
ในช่วงการปกครองของจักรวรรดิกาแลกติก ข้าหลวงมอฟฟ์ใหญ่ทาร์คินได้ทำลายดาวอัลเดอรานลงด้วยลำแสงจากดาวมรณะดวงที่หนึ่งในปีที่ 0 แห่งยุทธการยาวิน เพื่อข่มขู่ประชาชนในกาแลกซีให้หวาดกลัวและยอมรับการปกครองของจักรวรรดิ
ธิตินันท์ สุวรรณศักดิ์
ด้านครอบครัว ได้สมรสกับแฟนสาวนอกวงการ "อิ๋ว-กิติยา หมากสีทอง" ซึ่งเป็นถึงดีไซน์เนอร์ให้กับแบรนด์ "หมากสีทอง" โดยทั้งคู่ได้จดทะเบียนสมรสกันไปแล้วตั้งแต่วันที่ 14 ก.พ. 2556 ที่ จ.พระนครศรีอยุธยา และฉลองสมรสที่ร้านอัลปาก้า วิลล์ ซ.ลาดพร้าว-วังหิน 71 หลังจัดพิธีแต่งงานไปแล้วเมื่อวันที่ 15 ส.ค. 2556 ที่บ้านเจ้าสาว จ.กาญจนบุรี
อาดี ซาโซโน
อาดีเกิดเมื่อวันที่ 16 กุมภาพันธ์ ค.ศ. 1943 ที่เปอกาโลงัน, จังหวัดชวากลาง และเสียชีวิตที่โรงพยาบาลมายาปาดา เมื่อเวลา 17.20 เมื่อวันที่ 13 สิงหาคม ค.ศ. 2016 ด้วยวัย 73 ปี
ไทยไทแชนแนล
รายชื่อผู้บริหารไทยไทแชนแนล
ต่อมาในช่วงกลางปี พ.ศ. 2561 ผู้บริหารชุดเดิมซึ่งเป็นผู้ก่อตั้งได้ลาออก จึงได้มีการเปลี่ยนตัวผู้บริหารชุดใหม่
ไพบูลย์ มุสิกโปดก
ไพบูลย์ มุสิกโปดก ได้เสียชีวิตแล้วเมื่อวันที่ 27 มิถุนายน พ.ศ. 2551 ที่อำเภอพรหมพิราม จังหวัดพิษณุโลก อันเป็นจังหวัดที่ใช้เป็นที่พำนักช่วงบั้นปลายของชีวิต
อำเภอพนม
สถานที่ท่องเที่ยว
อำเภอพนมนั้นเป็นอำเภอที่อุดมไปด้วยทรัพยากรป่าไม้ที่ยังคงความอุดมสมบูรณ์ก่อกำเนิดให้มีแหล่งท่องเที่ยวต่าง ๆมากมาย โดยมีพื้นที่อุทยานแห่งชาติถึงสองแห่งคือ อุทยานแห่งชาติคลองพนม และอุทยานแห่งชาติเขาสก ซึ่งเป็นถิ่นกำเนิดแห่งแรกและแห่งเดียวของดอกบัวผุดดอกไม้ประจำจังหวัดสุราษฎร์ธานี ด้วยความงามของธรรมชาติและขุนเขาทำให้มีคำขวัญที่ว่า ภูเขาสวย รวยเขาเสียบหมอก อีกทั้งยังได้รับสมญานามว่า กุ้ยหลินเมืองไทยจากทัศนียภาพบนเขื่อนรัชประภา โดยเป็นส่วนหนึ่งของอุทยานแห่งชาติเขาสก การเดินทางจากตัวเมืองสุราษฎร์ธานีใช้เส้นทางสุราษฎร์ธานี-ตะกั่วป่า (ทางหลวงหมายเลข 401) สถานที่ท่องเที่ยวต่างๆมีดังนี้
โคลอี้ ซัลลิแวน
ภาพรวมของบุคลิกและประวัติตัวละคร
นอกจากนั้น เธอยังแอบหลงรักในตัวคลาร์ก เค้นท์มาตลอด และนั่นเป็นสาเหตุที่ทำให้ความสัมพันธ์ระหว่างตัวเธอกับลาน่ามักระหองระแหงเป็นประจำ รวมทั้งความสัมพันธ์ระหว่างตัวเธอกับคลาร์กเองด้วย แต่คนที่เธอต้องเสียความบริสุทธิ์ให้กลับไม่ใช่คลาร์ก แต่เป็นจิมมี่ โอลเซ่น เด็กฝึกงานในเดลี่แพลเน็ตที่ทำงานร่วมกับเธอ
ซัคเซิน-ไวมาร์-ไอเซอนัค
แกรนด์ดัชชีซัคเซิน-ไวมาร์-ไอเซอนัค (Großherzogtum Sachsen-Weimar-Eisenach, Saxe-Weimar-Eisenach) ก่อตั้งขึ้นในปี ค.ศ. 1809 จากการรวมดัชชีซัคเซิน-ไวมาร์และซัคเซิน-ไอเซอนัคที่รวมตัวเป็นสหอาณาจักร (personal union) มาตั้งแต่ปี ค.ศ. 1741 เมื่อเชื้อสายของประมุขของซัคเซิน-ไอเซอนัคมาสิ้นสุดลง ซัคเซิน-ไวมาร์-ไอเซอนัคได้รับฐานะเป็นแกรนด์ดัชชีในปี ค.ศ. 1815 เมื่อมาถึงปี ค.ศ. 1877 ก็เปลี่ยนชื่อเป็น "แกรนด์ดัชชีแห่งแซกโซนี" (Großherzogtum Sachsen) แต่ก็ไม่เป็นชื่อที่ใช้กันเท่าใดนัก อาณาจักรมาสิ้นสุดลงในปี ค.ศ. 1918 พร้อมกับระบบการปกครองโดยกษัตริย์ในเยอรมนีมายุติลง สองปีต่อมาในปี ค.ศ. 1920 ซัคเซิน-ไวมาร์-ไอเซอนัคก็ถูกผนวกเข้าเป็นส่วนหนึ่งของรัฐใหม่ทือริงเงิน
วันแรกจำหน่าย
กิจกรรมอื่นในวันแรกจำหน่าย
นอกเหนือจากการจำหน่ายแสตมป์ ซองวันแรกจำหน่าย และสิ่งสะสมอื่น ๆ กิจกรรมอื่นที่อาจจัดขึ้นในไปรษณีย์หรือสถานที่เกี่ยวข้อง เช่น จัดแสดงนิทรรศการ ให้ประทับตราที่ระลึก และการแจกลายเซ็นโดยผู้ออกแบบแสตมป์ เป็นต้น
มาคอว์
อาหารของมาคอว์คือ ผลไม้และเมล็ดธัญพืช ชอบอยู่กันเป็นฝูงขนาดใหญ่ ในฤดูผสมพันธุ์จะจับคู่กันแบบคู่ใครคู่มัน และไปสร้างรังตามต้นไม้ใหญ่เพื่อวางไข่ วางไข่ครั้งละ 3-4 ฟอง ใช้เวลาฟักไข่ 30-35 วัน ขนของลูกนกจะขึ้นหลังจาก 3 สัปดาห์และขึ้นจนเต็มตัวและมีสีสันสวยงาม ลูกนกจะแข็งแรงเต็มที่เมื่ออายุสามเดือน ในระหว่างที่ยังเล็กต้องอาศัยอาหารจากแม่นกที่นำมาป้อน โดยจะใช้ปากจิกกินอาหารจากปากแม่ของมันจนกระทั่งลูกนกสามารถช่วยตนเองได้ และในที่สุดมันก็จะบินและหาอาหารเองโดยไม่ต้องอาศัยพ่อแม่อีกต่อไป
Exponential Search
การนำ Exponential Search ไปใช้งานในภาษาPython
ตัวอย่างภาษาไพทอน
คิวปิด
แม้ว่าเอียรอสปรากฏเป็นเด็กผอมบางมีปีกในศิลปะกรีกคลาสสิก แต่ระหว่างสมัยเฮลเลนนิสติก มีการพรรณนาพระองค์เป็นเด็กชายเจ้าเนื้อเพิ่มขึ้น ในช่วงนี้ รูปเคารพของพระองค์ได้ธนูและลูกศรซึ่งเป็นตัวแทนของบ่อเกิดอำนาจของพระองค์เพิ่มขึ้นมา มนุษย์หรือกระทั่งพระเจ้าที่ถูกยิงด้วยลูกศรของคิวปิดจะเปี่ยมด้วยความปรารถนาซึ่งควบคุมไม่ได้ ตามตำนาน คิวปิดเป็นตัวละครรองซึ่งดำเนินโครงเรื่องเป็นส่วนมาก พระองค์เป็นตัวละครหลักเฉพาะในนิทานคิวปิดและไซคี ซึ่งเมื่อต้องอาวุธของพระองค์เอง พระองค์ก็ได้สัมผัสประสบการณ์ความรักอันเจ็บปวด แม้ไม่มีการเล่าเรื่องยาวอื่นเกี่ยวกับคิวปิด แต่แบบแผนประเพณีของพระองค์นั้นอุดมในแก่นเรื่องกวีและฉากเรื่องภาพ เช่น "ความรักชนะทุกสิ่ง" และการลงโทษหรือทรมานแก้เผ็ดของคิวปิด
เทพนม เมืองแมน
เกิดที่ย่านศรีย่าน กรุงเทพมหานคร มีชื่อเล่นว่า "แดง" เป็นบุตรชายของศาสตราจารย์ นายแพทย์ หลวงพิณพากย์พิทยาเภท (พิณ เมืองแมน) อดีตปลัดกระทรวงสาธารณสุข กับคุณหญิงจำนงค์ พิณพากย์พิทยาเภท (สกุลเดิม วีระไวทยะ) อดีตคณบดีคณะพยาบาลศาสตร์ มหาวิทยาลัยมหิดล สำเร็จการศึกษาระดับมัธยมศึกษาจากโรงเรียนเซนต์คาเบรียล, ปริญญาตรี ด้านสาธารณสุขศาสตร์ เกียรตินิยมอันดับหนึ่ง มหาวิทยาลัยมหิดล, ปริญญาโทและเอก ด้านสาธารณสุขศาสตร์ มหาวิทยาลัยฮาร์วาร์ด สหรัฐอเมริกา
ตำบลโตนด (อำเภอโนนสูง)
โตนด เป็นตำบลหนึ่งในอำเภอโนนสูง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลโตนด ตั้งอยู่ห่างจากอำเภอโนนไทย ประมาณ 10 กิโลเมตร
ช่อง 7 (ประเทศพม่า)
ช่อง 7 เป็นสถานีโทรทัศน์รูปแบบฟรีทูแอร์จากประเทศพม่า ดำเนินการร่วมกับเอ็มอาร์ทีวี-4 ซึ่งเจ้าของสถานีโทรทัศน์คือกลุ่มฟอร์เอเวอร์ ออกอากาศครั้งแรกเมื่อวันที่ 11 พฤษภาคม ค.ศ. 2012 และออกอากาศระบบเอชดี เมื่อเดือนกุมภาพันธ์ ค.ศ. 2014
พระเจ้าชางทัง
โค่นล้มราชวงศ์เซี่ย
ในรัชกาลของพระเจ้าเจี๋ย ชาวรัฐชางทางตะวันออกได้รุ่งเรืองขึ้น โดยมีหัวหน้าชื่อทัง ทังได้อ้างว่า สวรรค์มีบัญชาให้เขาโค่นล้มราชวงศ์เซี่ย ทังนำทัพปราบปรามดินแดนที่เป็นมิตรกับราชวงศ์เซี่ยทางตะวันออกก่อน แล้วจึงโจมตีเมืองหลวงของราชวงศ์เซี่ย พระเจ้าเจี๋ยหนีไปเมืองอันอี้ ทังยกทัพตามไปรบกันที่เมืองหมิงเถียว พระเจ้าเจี่ยพ่ายแพ้ หนีไปเมืองหนานเฉา และสิ้นพระชนม์ที่นั่น
เมซีเย 9
ขนาดโชติมาตรปรากฏ 7.7 และขนาดเชิงมุม 9.3 ลิบดา ดังนั้นจึงเป็นกระจุกดาวทรงกลมที่สังเกตได้อย่างง่ายดายด้วยกล้องโทรทรรศน์หรือกล้องสองตา เอ็ม 9 เป็นหนึ่งในกระจุกดาวทรงกลมที่อยู่ใกล้กับศูนย์กลางของกาแล็กซีทางช้างเผือกที่สุด ตั้งอยู่ห่างจากศูนย์กลางประมาณ 5,500 ปีแสงและตั้งอยู่ห่างจากโลกประมาณ 25,800 ปีแสง
สิทธิในชีวิต
จริยศาสตร์กับสิทธิในชีวิต
นักจริยศาสตร์ (ethicist) ประโยชน์นิยมบางคนกล่าวว่า "สิทธิในชีวิต" ไม่ได้ขึ้นอยู่กับเงื่อนไขแค่ว่าเป็นสมาชิกตนหนึ่งของเผ่าพันธุ์มนุษย์หรือไม่ นักปราชญ์ ปีเตอร์ ซิงเงอร์ (Peter Singer) เป็นผู้สนับสนุนคำกล่าวอ้างนี้ที่โดดเด่นคนหนึ่ง สำหรับเขาแล้ว สิทธิในชีวิตอยู่บนฐานของความสามารถที่จะวางแผนและคาดหมายอนาคตของตนเอง นี่จะขยายแนวคิดนี้ไปครอบคลุมสัตว์ที่ไม่ใช่มนุษย์ด้วย เช่นเอปประเภทอื่น ๆ แต่ในเมื่อทารกในครรภ์ นอกครรภ์ และบุคคลพิการอย่างรุนแรงนั้นขาดสิ่งนี้ไป เขากล่าวว่าการแท้ง การฆ่าทารกอย่างไม่เจ็บปวด และการุณยฆาตสามารถเป็นสิ่งที่ "สมเหตุสมผล" (แต่ไม่ใช่สิ่งจำเป็น) ในกรณีจำเพาะกรณีหนึ่ง เช่นในกรณีของทารกพิการที่จะมีชีวิตซึ่งทุกข์ทรมาน
รายได้พื้นฐาน
การเป็นส่วนหนึ่งของระบบเศรษฐกิจหลังทุนนิยม
แฮร์รี ชัต (Harry Shutt) นักเศรษฐศาสตร์ เสนอรายได้มูลฐานและมาตรการอื่นเพื่อทำให้วิสาหกิจทั้งหมดหรือส่วนใหญ่เป็นของส่วนร่วมแทนเอกชน มาตรการเหล่านี้จะสร้างระบบเศรษฐกิจหลังทุนนิยม
ดีเซมเบอร์ (วงดนตรี)
ดีเซมเบอร์ (Dezember) วงดนตรีแธรชเมทัล โพรเกรสซีฟเดธเมทัล ที่มีเนื้อหากล่าวถึงเรื่องของความตาย สงคราม การเมือง และความวิปริตของสังคม ประกอบด้วยสมาชิกคือ ภัทร ชุมทอง (กีตาร์), ณพล เย็นแจ่ม (เบส), นรเทพ จินดามาตย์ (ร้องนำ) และรัตน์ โกบายาชิ (กลอง) ก่อตั้งวงเมื่อธันวาคมปี พ.ศ. 2536 โดยภัทร ชุมทอง (ต้น) และ วรพจน์ สิงห์น้อย (โต้ง) มือกีตาร์และมือเบสในยุคเริ่มต้น ซึ่งทั้ง 2 คนเป็นสมาชิกที่แยกออกมาจากวงแมดฮอต วงที่เข้าร่วมประกวดเป๊ปซี่มิวสิกเฟสติวอล และเป็นวงชนะเลิศของปี ส่วนภัทร ชุมทองได้รับรางวัลมือกีตาร์ยอดเยี่ยมคู่ ขณะที่เอ็ม (มือกลองในขณะนั้น) ได้รับรางวัลมือกลองยอดเยี่ยม
เหตุโจมตีสมาชิกเอเคบีโฟร์ตีเอตด้วยเลื่อยมือ พ.ศ. 2557
เหตุโจมตีสมาชิกของ AKB48 โดยใช้เลื่อยมือ เกิดขึ้นระหว่างงาน "จับมือ" ของวงในวันที่ 25 พฤษภาคม 2014 ที่ศูนย์ประชุมและวัฒนธรรมอุตสาหกรรมอิวาเตะในเมืองทากิซะวะ จังหวัดอิวาเตะ ส่งผลให้มีผู้ได้รับบาดเจ็บเป็นสมาชิกสองคนของเอเคบีโฟร์ตีเอต ได้แก่ อันนา อิริยะมะ วัย 18 ปี กับ รินะ คาวาเอ วัย 19 ปี และเจ้าหน้าที่อีกคนซึ่งพยายามเข้าห้ามเหตุการณ์ ทั้งสามคนถูกส่งไปยังโรงพยาบาลโดยทันที ผู้ก่อเหตุถูกจับกุมและตัดสินจำคุกเป็นเวลาหกปี
ผู้ก่อเหตุ
ผู้ก่อเหตุเป็นชายว่างงาน และไม่มีความเกี่ยวข้องหรือสนใจในวง AKB48 มาก่อน ต่อมาเขารับสารภาพระบุว่าก่อเหตุเพราะความรู้สึกหงุดหงิดที่ไอดอลเหล่านี้ได้รับเงินค่าตอบแทนที่สูง
ซาลูต ซาลอน
ซาลูต ซาลอน (Salut Salon) เป็นกลุ่มดนตรีแชมเบอร์มิวสิกหญิงล้วน 4 ชิ้นจากเมืองฮัมบวร์ค ประเทศเยอรมนี ก่อตั้งโดยนักไวโอลินหญิงสองคน คือ อังเงลิกา บัคมานน์ (Angelika Bachmann) และไอริส ซิกฟรีด (Iris Siegfried) ในปี ค.ศ. 2000 ทั้งคู่เป็นเพื่อนกันมาตั้งแต่ชั้นมัธยม และมีนักดนตรีหญิงอีกสองคนในตำแหน่งเชลโลและเปียโน ปัจจุบันเล่นโดยซอนยา ลีนา ชมิด (Sonja Lena Schmid) และแอนน์-มอนิกา ฟอน ชวาร์ดสกี (Anne-Monika von Twardowski)
ศิลป พีระศรี
หมายเหตุ
ส่วนเอกสารปัจจุบันบางฉบับเปลี่ยนไปสะกดว่า "ศิลป์ พีระศรี" เช่น
วิกฤตการณ์ปากน้ำ
วิกฤตการณ์ปากน้ำ เป็นจุดแตกหักของความตึงเครียดในวิกฤตการณ์ ร.ศ. 112 การปะทะกันเกิดขึ้นในเดือนกรกฎาคม พ.ศ. 2436 เมื่อเรือรบฝรั่งเศสแล่นฝ่าเข้าไปในปากแม่น้ำเจ้าพระยาทั้ง 3 ลำถูกโจมตีโดยป้อมปืนของสยามและเรือปืน ผลการรบ ฝรั่งเศสสามารถดำเนินการปิดล้อมกรุงเทพฯ มีการเจรจาระหว่างกันซึ่งเป็นจุดสิ้นสุดของเหตุการณ์
ผลที่ตามมา
เช้าวันต่อมา ลูกเรือฌองบัปติสต์เซย์ยังคงอยู่บนเรือที่เกยตื้น สยามได้ส่งเรือเข้ามาควบคุมเรือกลไฟฌองบัปติสต์เซย์และได้พยายามจมเรือแต่ไม่สำเร็จ จากรายงาน นักโทษได้รับการปฏิบัติที่เลวร้ายและถูกส่งตัวเข้าคุกกรุงเทพ วันต่อมาเรือปืนฝรั่งเศส ฟอร์แฟต (Forfait) ได้มาถึงปากน้ำและส่งเรือพร้อมทหารเต็มลำเข้ายึดเรือฌองบัปติสต์เซย์แต่เมื่อถึงเรือกลับโดนโจมตีขับไล่ถอยไปโดยทหารสยามที่ยึดเรืออยู่ เมื่อพลเรือตรี อูว์มัน มาถึงกรุงเทพ เขาได้ทำการปิดล้อมและหันกระบอกปืนมาทางพระบรมมหาราชวัง
สเวน ออสการ์ คูลเลนเดอร์
นอกจากนี้แล้วยังมีงานเขียนมากมายทั้งหนังสือ, บทความ และนิตยสาร อาทิ A Revision of the South American Cichlid Genus Cichlasoma ในปี ค.ศ. 1983, Cichlid fishes of the Amazon River drainage of Peru ในปี ค.ศ. 1986, The Cichlids of Surinam ในปี ค.ศ. 1989, Tidskriften Akvariet (Aquarium Times-ในภาษาอังกฤษ) เป็นต้น นอกจากนี้แล้วชื่อสามัญของปลาออสการ์ (Astronotus ocellatus) ซึ่งนิยมเลี้ยงเป็นปลาสวยงาม ก็ตั้งตามชื่อกลางของเจ้าตัวด้วย
การระบาดทั่วของโควิด-19 ในประเทศทาจิกิสถาน
พฤษภาคม
วันที่ 2 พฤษภาคม มีผู้ป่วยที่ยืนยันแล้ว 76 รายและผู้เสียชีวิตสองราย ทุกคนต้องสวมหน้ากากอนามัยเมื่อออกจากบ้าน วันที่ 3 พฤษภาคม นายกเทศมนตรีเมืองดูชานเบกล่าวว่ามีแผนจะสร้างโรงพยาบาลชั่วคราวซึ่งรักษาผู้ป่วยได้ 3,000 คน ในวันที่ 4 พฤษภาคม มีกรณีผู้ป่วยผู้ยืนยันเพิ่ม 102 ราย ซึ่งส่งผลให้มีผู้ป่วยยืนยันรวม 230 ราย โดยแบ่งเป็น 110 รายในดูชานเบ, 22 รายในเมืองในเขตการปกครองของสาธารณรัฐ, 7 รายในแคว้นปกครองตนเอง คูฮิสตอนี บาดัคชาน (Вилояти Мухтори Кӯҳистони Бадахшон), 21 รายในแคว้นคัตลอน (Вилояти Хатлон), 70 รายในแคว้นซุกด์ ทำให้มีผู้ป่วยยืนยันในทุกภูมิภาคของประเทศ
ประเทศเยอรมัน
การบริจาคประกอบด้วยชุดสวมป้องกัน 2,000 ชุด, ชุดอุปกรณ์สุขอนามัย 810 ชุด และชุดอาหาร 400 ชุดเพื่อเสริมสร้างมาตรการป้องกันโรคโควิด-19
โคลัมบัส
โคลัมบัส (Columbus) อาจหมายถึง
ครีบหลัง
ประโยชน์
ครีบหลังมีจุดประสงค์หลักคือใช้เพื่อการทรงตัวและใช้ป้องกันไม่ให้พวกมันควงสว่านในขณะที่ว่ายน้ำ แต่บางชนิดได้ปรับครีบหลังของพวกมันเพื่อใช้ในประโยชน์อื่น ๆ เช่นปลาแสงอาทิตย์ใช้ครีบหลังและครีบก้นในการว่ายน้ำ ปลาตกเบ็ดได้พัฒนาครีบหลังของมันให้เป็บติ่งเนื่อเรืองแสงที่คล้ายเบ็ดตก (esca) เพื่อใช้ล่อเหยื่อ บางชนิดพัฒนาให้มีเงี่ยงที่มีพิษเช่นปลาฉลามพอร์ตแจ็กสัน
มหาวิทยาลัยการกีฬาแห่งชาติ
ประวัติ
พ.ศ. 2562 สถาบันการพลศึกษาเปลี่ยนแปลงสภาพองค์กรเป็นมหาเป็นมหาวิทยาลัยตามพระราชบัญญัติมหาวิทยาลัยการกีฬาแห่งชาติ พ.ศ. 2562
รายชื่อบทความในปกรณัมชุดมิดเดิลเอิร์ธ
ยุคที่สอง
ภูตแหวน หรือ นาซกูล
แม่น้ำ
ปรากฏในยุคที่หนึ่งเท่านั้น:
Falculiferidae
Falculiferidae เป็นสกุลของ Mite ที่อยู่ในวงศ์ Sarcoptiformes.
โอกาเมอรูน แบร์โซเดอโนซ็องแซ็ทร์
โอกาเมอรูน แบร์โซเดอโนซ็องแซ็ทร์ (Ô Cameroun, Berceau de nos Ancêtres) มีชื่ออื่นว่า "Chant de Ralliement" หรือ "The Rallying Song" เป็นเพลงชาติของแคเมอรูน เริ่มบรรเลงครั้งแรกเมื่อ ค.ศ. 1948 ประกาศใช้อย่างเป็นทางการเมื่อ ค.ศ. 1957 ภายหลังจากที่ได้รับเอกราชจากฝรั่งเศส เรียบเรียงทำนองโดยเรอเน จาม อาฟาเม ซึ่งเขาได้ประพันธ์บทร้องร่วมกับซามุแอล มีนกีโย บามบา และมออีซ อึนยัต อึงกอโอ ได้มีการแก้ไขบทร้องเมื่อ ค.ศ. 1978 <br style="clear:both;">
ศาลทหารระหว่างประเทศสำหรับตะวันออกไกล
ศาลทหารระหว่างประเทศสำหรับตะวันออกไกล (International Military Tribunal for the Far East) หรือเรียก การพิจารณาคดีกรุงโตเกียว (Tokyo Trials) หรือ ศาลอาชญากรรมสงครามกรุงโตเกียว (Tokyo War Crimes Tribunal) เป็นศาลทหารซึ่งประชุมกันเมื่อวันที่ 29 เมษายน ค.ศ. 1946 เพื่อพิจารณาคดีผู้นำจักรวรรดิญี่ปุ่นฐานอาชญากรรม "ระดับเอ" ซึ่งสงวนไว้สำหรับผู้มีส่วนในการสมคบร่วมเพื่อเริ่มและก่อสงคราม
นัมเบอส์
เนื้อเรื่อง
การดำเนินเรื่องผ่านชีวิตของสองพี่น้องตระกูลเอพส์ พี่ชายชื่อ ดอน (Don Eppes แสดงโดย Rob Morrow) เป็นเจ้าหน้าที่พิเศษเอฟบีไอ (FBI Special Agent) ร่วมมือกับเจ้าหน้าที่พิเศษคนอื่นๆ สืบสวนคลี่คลายคดีอาชญากรรม (ที่ไม่ธรรมดา) ใน Los Angeles โดยอาศัยความช่วยเหลือทางด้านคณิตศาสตร์ จากชาลีน้องชายอัจฉริยะของเขา (Charlie Eppes รับบทโดย David Krumholtz) ผู้เรียนจบเป็นโปรเฟซเซอร์ รับหน้าที่ให้คำปรึกษากับนาซาและเอฟบีไอ ตั้งแต่อายุยังน้อย และบางครั้งชาลีก็ได้คำแนะนำดีๆจาก อมิตา รามานุจัน (Amita Ramanujan รับบทโดย Navi Rawat) แฟนสาวนักคณิตศาสตร์ (ผู้เคยเป็นลูกศิษย์) ตลอดจนลารรี่ (Larry Fleinhardt แสดงโดย Peter MacNicol) เพื่อนนักฟิสิกส์และจักรวาลวิทยา ผู้อายุมากกว่า และเคยเป็นอาจารย์ที่ปรึกษาของชาลี